ELŐTERJESZTÉS



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

2025. április 25-i nyilvános

ülésére

**TÁRGY:**

**Közterület felügyelet szezonális bevezetésének vizsgálata**

**ELŐADÓ:**

**Druskóczi Tünde polgármester és Kovács péter képviselő**

ELŐTERJESZTÉS

**Készült:** Balatonberény Község Önkormányzati Képviselő-testületének 2025. április 25-i nyilvános testületi ülésére

**Tárgy:** Közterület-felügyelet szezonális bevezetésének lehetősége, Közterület felügyelő foglalkoztatása és ezek megvitatása

***Tisztelt Képviselő-testület!***

Felmerült annak kérdés köre, hogy a községben a rendeletek és a szabályok betartatására, a községben a rendezett együttélés szabályainak biztosítására, az itt élő lakosok, nyaraló tulajdonosok és vendégek komfortérzetének javítására, másrészt az Önkormányzat bevételeinek esetleges növelése érdekében bevezetendő intézkedésként Balatonberény Önkormányzata indítványozná Közterület felügyelő/k foglalkoztatását a községben. Ennek lehetőségét, megvalósíthatóságát és egyáltalán a megtérülését vizsgálta a munkacsoport.

Balatonberény közbiztonsági helyzete alapvetően kedvező, azonban a nyári turisztikai szezonban – májustól szeptemberig – gyakoriak a közterületeken jelentkező problémák: szabálytalan parkolás, szemetelés, engedély nélküli árusítás, kutyafuttatási és együttélési szabálysértések. Ez sajnálatosan problémát okoz az itt tartózkodóknak, zavarja a pihenést, valamint leterheltséget okoz az Önkormányzat részére is. E problémák kezelésére javasolt a közterület-felügyelet szezonális működtetésének vizsgálata.

A közterület-felügyelet bevezetésének célja, hogy a kiemelten terhelt nyári időszakban az önkormányzat közvetlenül is felléphessen a közterületi rend, a közösségi együttélés szabályainak megsértése, valamint a közbiztonságot zavaró jelenségek ellen. A felügyelet működtetése történhet önkormányzati alkalmazottként vagy a közhasznú nonprofit Kft-n keresztül. Utóbbi forma rugalmasabb és költséghatékonyabb foglalkoztatási megoldást biztosít, különösen egy szezonális, májustól szeptemberig tartó működési időszak esetén.

A részletes szakmai és költségszámításokat tartalmazó háttéranyagot az előterjesztéshez mellékeljük. A melléklet tartalmazza a jogszabályi kereteket, működési és személyi feltételeket, foglalkoztatási formákat, költségbecslést, valamint a közeli települések gyakorlatát és az együttműködési lehetőségek bemutatását.

Mint a 2025. február 05.ei közös testületi ülésen már felmerült és kinyilatkoztatásra került, a másik két település Balatonmáriafürdő és Balatonkeresztúr egyértelműen kijelentették miszerint nem kívánnak közterület-felügyeletet foglalkoztatni. Jelen 2025 évi költségvetésünk pedig nem engedi meg, hogy a bevezetéshez szükséges fedezetet az idén előteremtük, viszont a bevezetés szükségessége nem megkérdőjelezhető.

**Döntési javaslat:**

Kérem a képviselő testületet, hogy fogadja el azon javaslatot, miszerint Balatonberény Község Önkormányzatának Képviselő-testülete felkéri Polgármester és Jegyző Asszonyt, valamint Kovács Péter képviselőt, hogy dolgozzák ki a közterület-felügyelet szezonális (május–szeptember közötti időszakra vonatkozó) bevezetésének jogi, pénzügyi és szervezeti feltételeit, különös tekintettel arra, hogy a feladatellátás a közhasznú nonprofit Kft. keretében valósuljon meg. A részletes megvalósítási javaslatot 2025. októberéig kell a testület elé terjeszteni

**Határidő:** 2025. októberi ülés

Felelős: Druskóczi Tünde Polgármester Asszony, Takácsné dr. Simán Zsuzsanna jegyző, Kovács Péter képviselő

**Balatonberény, 2025. április 25.**

Druskóczi Tünde sk

Polgármester