**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. április 25-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 36/2025.(III.18.) határozata**

**a TOP\_PLUSZ-3.3.2-21 pályázati támogatással megvalósuló „Orvosi rendelők felújítása Balatonberényben és Vörsön” című beruházásban döntés a kivitelező kiválasztására irányuló, ismételt közbeszerzési eljárás indításáról**

**1.** Balatonberény Község Önkormányzata megismételt közbeszerzési eljárást bonyolít, mely eljárást ***a Kbt. III. rész (nemzeti értékhatárt elérő), 112. § (1) bekezdés b) pontja*** szerinti hirdetménnyel induló nyílt közbeszerzési eljárás szabályai szerint kívánja lefolytatni.

**2.** Az eljárás becsült értéke összesen: nettó ***156.132.343.-Ft***, melyből a balatonberényi orvosi rendelő felújításának tervezői költségbecslése: nettó ***101.771.849.-Ft***., a vörsi orvosi rendelő felújításának tervezői költségbecslése: nettó ***54.360.494.-Ft***

A közbeszerzési eljárást a Kbt. 19. § (3) bekezdése értelmében nem kell szükséges egybeszámítani.

A közbeszerzés tárgya építési beruházás, elnevezése: „***Orvosi rendelők felújítása Balatonberényben és Vörsön”.***

A közbeszerzés ***forrása*** a fent megjelölt azonosítószámú projekt kapcsán ***elnyert támogatás, azaz bruttó 99.958.865.-Ft***. A támogatás intenzitása: 100,00 %

**3.** ***A bíráló bizottság tagjai változatlanul***:

A bíráló bizottság tagjai:

pénzügyi, gazdasági: Németh Gyöngyi,

közbeszerzés tárgya szerinti, műszaki: Schäfer Zoltán,

jogi, közbeszerzési: dr. Gelencsér - Gönczöl Adrienn lesznek + Vörs Köszég Önkormányzata által delegált tagok: Deák Tamás és Tavaszi István.

**4.** Érvényes megbízási szerződés szerint a közbeszerzési eljárás dokumentumait dr. ***Gelencsér – Gönczöl Adrienn közbeszerzési tanácsadó*** készíti el, és a közbeszerzési eljárást ***bonyolítja***, melybe ***dr. Balogh Barbara Felelős Akkreditált Közbeszerzési Szaktanácsadó*** (lajstromszáma: 000827) kerül bevonásra.

**5.** A képviselőtestület felhatalmazza a polgármestert arra, hogy a jelen határozat végrehajtásához a szükséges intézkedéseket megtegye.

Határidő: azonnal

Felelős: Druskoczi Tünde, polgármester

**Az ismételt közbeszerzési eljárás kiírásra került, amely 2025. április 9-én zárult le, jelenleg a hiánypótlási eljárás van folyamatban.**

**Balatonberény Község Önkormányzata Képviselő-testületének 37/2025.(III.18.) határozata**

**Agrárpolitika Nemzeti Irányító Hatósága KAP-RD43-1-24 kódszámú "Külterületi utak fejlesztése” tárgyú pályázat benyújtásáról**

Balatonberény Község Önkormányzatának Képviselő-testülete megismerte és megtárgyalta a Közös Agrárpolitika Nemzeti Irányító Hatósága KAP-RD43-1-24 kódszámú "Külterületi utak fejlesztése” tárgyú pályázatot, amely a Balatonberény, Hegyközi út (058 és 2663 hrsz.) felújítását célozza meg.

Balatonberény Község Önkormányzatának Képviselő-testülete úgy dönt, hogy a Közös Agrárpolitika Nemzeti Irányító Hatósága KAP-RD43-1-25 kódszámú, Külterületi utak fejlesztése című pályázati felhívásra pályázatot nyújt be a Balatonberény, Hegyközi út (058 és 2663 hrsz.) felújítását tartalmazó műszaki dokumentáció alapján, az alábbiak szerint:

- A projekt címe: Balatonberény, Hegyközi út (058, 2663 hrsz) felújítása

- A projekt megvalósítási helyszínének pontos címe: 8649 Balatonberény, külterület 058 és 2663 hrsz.

- A felhívás kódszáma: KAP-RD43-1-25

- A projekt tervezett összes költsége: 153.441.852 Ft

- Az igényelt támogatás összege: 150.000.000 Ft

- A projekt megvalósításához szükséges önerőt az önkormányzat 3.441.852 Ft összegben saját forrás/hitel/egyéb forrásból biztosítja.

Balatonberény Község Önkormányzata kötelezettséget vállal arra, hogy a támogatás elnyerése esetén az önkormányzati önerő összegét a költségvetésében elkülöníti. Továbbá az önkormányzat nyilatkozik, hogy rendelkezik a fent megnevezett pályázathoz szükséges önerővel.

Balatonberény Község Önkormányzata felhatalmazza a polgármestert a pályázat benyújtására.

Határidő: azonnal

Felelős: Druskoczi Tünde polgármester

**A pályázat benyújtásra került, ezzel egy időben az építési engedélyezési eljárást is megindítottuk.**

**Balatonberény Község Önkormányzata Képviselő-testületének 38/2025.(III.18.) határozata a Versenyképes Járások Programról**

Balatonberény Község Önkormányzatának Képviselő-testülete úgy döntött, hogy a Versenyképes Járások program pályázati felhívásán indulni kíván. A pályázati felhívásban közölt feltételeket megismerte és elfogadja. A pályázatot, fejlesztési igényeket konzorciumi tagként Marcali Város Önkormányzatához csatlakozva kívánja benyújtani.

Megjelölt fejlesztési igény Balatonberény esetében:

1. Belterületi utak fejlesztése, korszerűsítése- Balatonberény, József Attila utca útburkolat felújítása,

2. Belterületi utak fejlesztése, korszerűsítése- Balatonberény, Kossuth-Béke-Petőfi utcai csomópont útburkolat felújítása

A képviselő-testület felkéri Druskoczi Tünde polgármestert a konzorciumi csatlakozással, valamint fejlesztési igény benyújtásával kapcsolatosan felmerülő szükséges intézkedések megtételére.

Határidő: értelemszerűen

Felelős: Druskoczi Tünde polgármester

**A határozat végrehajtásáról a testületi ülésen szóbeli beszámoló fog elhangzani.**

**Balatonberény Község Önkormányzata Képviselő-testületének 39/2025.(III.28.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. március 28.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2025. március 28.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 40/2025.(III.28.) határozata véleményezési szakasz lezárásáról, a Települési Arculati Kézikönyv módosításáról**

Balatonberény Község Önkormányzata Képviselő-testülete megtárgyalta az előterjesztést és az alábbi határozatot hozta:

**1.** Balatonberény Község Önkormányzata Képviselő-testülete a Balatonberény településkép védelméről szóló 10/2021. (VIII. 30.) önkormányzati rendelet módosítása és Balatonberény Község Önkormányzata Képviselő-testületének 98/2021. (VIII. 26.) számú képviselő-testületi határozatával elfogadott településképi arculati kézikönyv módosítása kapcsán beérkezett véleményt megismerte és elfogadja.

**2.** Balatonberény Község Önkormányzata Képviselő-testülete a véleményezési szakaszt az előterjesztés 1. melléklete szerinti összefoglaló jegyzőkönyv elfogadásával lezárja.

**3.** Balatonberény Község Önkormányzata Képviselő-testülete a településképi arculati kézikönyvet módosítja az előterjesztés 2. melléklete szerinti településképi arculati kézikönyv módosítása alapján.

Határidő: azonnal

Felelős: Druskoczi Tünde polgármester

**A településkép védelméről szóló rendelet módosítását a képviselő-testület elfogadta, a meghozott határozat, a módosított TAK, valamint a módosító rendelet az E-TÉR-be feltöltésre került.**

**Balatonberény Község Önkormányzata Képviselő-testületének 41/2025.(III.28.) határozata** **a strandrendelet felülvizsgálatáról**

Balatonberény Község Önkormányzatának Képviselő-testülete az előterjesztésben foglaltakat megismerte és úgy döntött, hogy annak tovább tárgyalását az április havi ülésén folytatja.

Határidő: 2025. április havi ülés

Felelős: Druskoczi Tünde polgármester

**Az április havi ülés napirendjét képezi.**

Balatonberény Község Önkormányzata Képviselő-testületének 42/2025.(III.28.) határozata

Balatonberény Község 2025 - 2029. időszakra vonatkozó Gazdasági Programjának elfogadásáról

Balatonberény Község Önkormányzat Képviselő-testülete a polgármester által készített, a 2025-2029. évekre vonatkozó Gazdasági Programot elfogadja.

Határidő: értelem szerint

Felelős: Druskoczi Tünde polgármester

**A gazdasági Programot az önkormányzat honlapján közzétettük.**

**Balatonberény Község Önkormányzata Képviselő-testületének 43/2025.(III.28.) határozata** **a Balatoni Vízi Polgárőr Egyesület 2025. évi működési támogatásra benyújtott pályázatának bírálatáról**

1. Balatonberény Község Önkormányzat Képviselő-testülete megismerte a Balatoni Vízi polgárőr Egyesület 2025. évi működési támogatásra benyújtott pályázatát és az egyesület részére 2025. évre 150.000 Ft támogatást állapít meg.

b) A képviselő-testület felkéri a polgármestert, hogy a civil szervezetet a döntésről értesítse, és egyúttal felhatalmazza a támogatási szerződés megkötésére.

Határidő: értesítésre 5 nap, támogatási szerződés megkötésére 15 nap.

Felelős: Druskoczi Tünde polgármester

**A támogatási szerződés megkötésre került.**

**Balatonberény Község Önkormányzata Képviselő-testületének 44/2025.(III.28.) határozata** **a Nyugdíjas Egyesület 2025. évi működési támogatásra benyújtott pályázatának bírálatáról**

a) Balatonberény Község Önkormányzat Képviselő-testülete megismerte a Nyugdíjas Egyesület 2025. évi működési támogatásra benyújtott pályázatát és az egyesület részére 2025. évre 400.000 Ft támogatást állapít meg.

b) A képviselő-testület felkéri a polgármestert, hogy a civil szervezetet a döntésről értesítse, és egyúttal felhatalmazza a támogatási szerződés megkötésére.

Határidő: értesítésre 5 nap, támogatási szerződés megkötésére 15 nap.

Felelős: Druskoczi Tünde polgármester

**A támogatási szerződés megkötésre került.**

**Balatonberény Község Önkormányzata Képviselő-testületének 45/2025.(III.28.) határozata** **a Polgárőr és Önkéntes Tűzoltó Egyesület 2025. évi működési támogatásra benyújtott pályázatának bírálatáról**

1. Balatonberény Község Önkormányzat Képviselő-testülete megismerte a Polgárőr és Önkéntes Tűzoltó Egyesület 2025. évi működési támogatásra benyújtott pályázatát és az egyesület részére 2025. évre 360.000 Ft támogatást állapít meg.

b) A képviselő-testület felkéri a polgármestert, hogy a civil szervezetet a döntésről értesítse, és egyúttal felhatalmazza a támogatási szerződés megkötésére.

Határidő: értesítésre 5 nap, támogatási szerződés megkötésére 15 nap.

Felelős: Druskoczi Tünde polgármester

**A támogatási szerződés megkötésre került.**

**Balatonberény Község Önkormányzata Képviselő-testületének 46/2025.(III.28.) határozata a Balatonberényi Községi Sportegyesület 2025. évi működési támogatásra benyújtott pályázatának bírálatáról**

1. Balatonberény Község Önkormányzat Képviselő-testülete megismerte a Balatonberényi Községi Sportegyesület 2025. évi működési támogatásra benyújtott pályázatát és az egyesület részére 2025. évre a Peugeot típusú gépjármű fenntartására 500.000 Ft támogatást, míg az egyesület működésére 2.500.000 Ft támogatást állapít meg, melybe beszámítani rendeli a 2024. évi támogatásból fennmaradt 110.254 Ft-ot.

b) A képviselő-testület felkéri a polgármestert, hogy a civil szervezetet a döntésről értesítse, és egyúttal felhatalmazza a támogatási szerződés megkötésére.

Határidő: értesítésre 5 nap, támogatási szerződés megkötésére 15 nap.

Felelős: Druskoczi Tünde polgármester

**A támogatási szerződés megkötésre került.**

**Balatonberény Község Önkormányzata Képviselő-testületének 47/2025.(III.28.) határozata a Vöröskereszt Balatonberényi Alapszervezete 2025. évi működési támogatásra benyújtott pályázatának bírálatáról**

1. Balatonberény Község Önkormányzat Képviselő-testülete megismerte a Vöröskereszt Balatonberényi Alapszervezete 2025. évi működési támogatásra benyújtott pályázatát és az alapszervezet részére 2025. évre 200.000 Ft támogatást állapít meg.

b) A képviselő-testület felkéri a polgármestert, hogy a civil szervezetet a döntésről értesítse, és egyúttal felhatalmazza a támogatási szerződés megkötésére.

Határidő: értesítésre 5 nap, támogatási szerződés megkötésére 15 nap.

Felelős: Druskoczi Tünde polgármester

**A támogatási szerződés megkötésre került.**

**Balatonberény Község Önkormányzata Képviselő-testületének 48/2025.(III.28.) határozata a Hétvezér utcai Egyesület 2025. évi működési támogatásra benyújtott pályázatának bírálatáról**

1. Balatonberény Község Önkormányzat Képviselő-testülete megismerte a Hétvezér utcai Egyesület 2025. évi működési támogatásra benyújtott pályázatát és az egyesület részére 2025. évre 150.000 Ft támogatást állapít meg.

b) A képviselő-testület felkéri a polgármestert, hogy a civil szervezetet a döntésről értesítse, és egyúttal felhatalmazza a támogatási szerződés megkötésére.

Határidő: értesítésre 5 nap, támogatási szerződés megkötésére 15 nap.

Felelős: Druskoczi Tünde polgármester

**A támogatási szerződés megkötésre került.**

**Balatonberény Község Önkormányzata Képviselő-testületének 49/2025.(III.28.) határozata** **az önkormányzat 2025. évi közbeszerzési tervének elfogadásáról**

Balatonberény Község Önkormányzat Képviselő-testülete Balatonberény Község Önkormányzat 2025. évi közbeszerzési tervét a következők szerint állapítom meg:

|  |  |  |  |  |
| --- | --- | --- | --- | --- |
| **A közbeszerzés tárgya** | **Irányadó eljárásrend** | **Tervezett eljárás fajtája** | **Eljárás megindításának tervezett időpontja** | **Szerződés teljesítésének várható időpontja** |
| Orvosi rendelő felújítása | nemzeti | A 2015. évi CXLIII. törvény (Kbt.) 112. § (1) bekezdés b) pont szerinti közbeszerzési eljárás | 2025.I.n.év | 2025.IV.n.év |

A fentiekben elfogadott közbeszerzési terv nyilvános. A tervet, az elfogadását követően – figyelemmel arra, hogy az nyilvános dokumentumnak minősül - az Önkormányzat hivatalos honlapján közzéteendő. Az Önkormányzat köteles továbbá a közbeszerzési tervet a Közbeszerzési Hatóság által működtetett Közbeszerzési Adatbázisban közzétenni.

A közbeszerzési tervtől eltérő közbeszerzés is lefolytatható, azonban a módosítási igény felmerülésekor a tervet módosítani kell, megadva a módosítás indokát is.

Jelen közbeszerzési tervet legalább 2030. december 31-ig meg kell őrizni, illetve a település honlapján a következő évi közbeszerzési terv jóváhagyásáig közzétenni.

Határidő: értelem szerint.

Felelős: Druskoczi Tünde polgármester

**A 2025. évi közbeszerzési tervet az EKR-ben, valamint a község honlapján közzétettük.**

**Balatonberény Község Önkormányzata Képviselő-testületének 50/2025.(III.28.) határozata a Balatontourist Kft-vel megállapodás megkötése karbantartást meghaladó egyes munkálatok költségeinek rendezéséről**

a) Balatonberény Község Önkormányzatának Képviselő-testülete a Balatontourist Kft.-nek a Motel épület felújítási költségeihez történő hozzájárulás iránti kérelmét megismerte, megtárgyalta és úgy döntött, hogy az előterjesztés mellékletét képező módosított megállapodás szerinti tartalommal kíván a beruházás költségeihez hozzájárulni a 2025. évi költségvetésének terhére.

b) A képviselő-testület a Műhely elnevezésű épületnek a tetőfelújításához a 2025. február 13-án megküldött műszaki leírás szerinti tartalommal hozzájárul azzal, hogy annak elkészültéről a bérlő köteles a bérbeadót értesíteni, ezt követően a bérbeadóval közösen műszaki átadás-átvételt tartani, valamint a keletkezett számlákat másolatban a bérbeadó rendelkezésére bocsátani. Ezt követően a felek kötelesek egymással külön megállapodást kötni a hozzájárulásra vonatkozóan, melynek összegét az önkormányzat a 2026. évi költségvetésének terhére biztosítja.

Határidő: értesítésre 8 nap

Felelős: Druskoczi Tünde polgármester

**A Balatontourist Kft-t a döntésről értesítettük, várjuk a képviselő-testület által elfogadott, bérlő által aláírt megállapodás megküldését.**

**Balatonberény Község Önkormányzata Képviselő-testületének 51/2025.(III.28.) határozata** **a 2025. augusztus 20-i rendezvény színpadtechnikai feladatának ellátására lefolytatott beszerzési eljárás eredményéről**

1. Balatonberény Község Önkormányzat Képviselő-testülete a 2025. augusztus 20-i rendezvény színpadtechnikai feladatainak ellátására lefolytatott beszerzési eljárást eredményesnek nyilvánítja.
2. Az eljárás nyerteseként hirdeti ki az érvényes ajánlatot adott és a megbízásra alkalmasnak ítélt Stage Voice Kft. (8360 Keszthely, Magyar u. 46.) ajánlatadót 844.500 Ft +ÁFA, összesen bruttó 1.072.515 Ft ajánlati árral.
3. A képviselő-testület felhatalmazza a polgármestert a nyertes ajánlattevővel megkötendő szerződés aláírására.

Határidő: szerződés megkötésére 15 nap

Felelős: Druskoczi Tünde polgármester

**A nyertes pályázóval a szerződés megkötése folyamatban van.**

**Balatonberény Község Önkormányzata Képviselő-testületének 52/2025.(III.28.) határozata** **a község marketing tervének 2025. évi operatív feladatairól**

Balatonberény Község Önkormányzatának Képviselő-testülete a helyi turizmussal kapcsolatban az előterjesztésben szereplő operatív feladatokat megismerte és megvitatta. A Képviselő-testület az alábbi feladatok 2025. évi végrehajtását támogatja:

|  |  |  |  |
| --- | --- | --- | --- |
| **FELADAT** | **FELELŐS** | **HATÁRIDŐ** | |
| „Kísérleti partszakasz” nádasodási és iszaposodási problémának jelzése/kezelése | polgármester, Településüzemeltetési Kft. ügyvezető | folyamatos | |
| BalatonBike 365 kerékpáros útvonalak kijelölése a Szőlőhegyen, elektromos kerékpárok kölcsönzésének lehetősége | alpolgármester | folyamatos | |
| Strandrendelet felülvizsgálata (kerékpáros „csobbanójegy” esetleges bevezetése | polgármester, Településüzemeltetési Kft. ügyvezető | 2025. április | |
| Fotópont kialakítása | polgármester, Településüzemeltetési Kft. ügyvezető | 2025. június | |
| Turisztikai feladatok delegálása (új művelődésszervező kiválasztásánál turisztikai marketing tapasztalat /jártasság fontos szempont lehet) | polgármester, képviselő-testület | | 2025. április |
| Idegenforgalmi adóból származó bevételek növelése – NTAK regisztráció ellenőrzése | jegyző, képviselő-testület (segítő tevékenység) | | folyamatos |
| Turisztikai szereplőkkel való kapcsolattartás, fórum | alpolgármester | | 2025. május |
| SUP fesztivál előkészítése | polgármester, Településüzemeltetési Kft. ügyvezető, külső partnerek | | 2025. június 30. |
| Fotópont kialakítása | polgármester, Településüzemeltetési Kft. ügyvezető, külső partnerek | | 2025. június |
| Turisztikai imázsfilm készítése | alpolgármester, képviselő-testület | | 2025. június |
| Ajándéktárgyak beszerzése, forgalmazása (hűtőmágnes, toll, képeslap, stb.) | polgármester, Településüzemeltetési Kft. ügyvezető | | 2025. június |
| Közösségi média felületek (Instagram, Facebook, esetleg Tic-Toc) üzemeltetése, esztétikus rendezvényplakátok készítése | polgármester, alpolgármester | | folyamatos |
| Online elérhető webkamera kihelyezése a Községi Strandon vagy más, Balaton-parti helyszínen | polgármester, alpolgármester, képviselő-testület | | 2025. június |
| Berényi „felfedezőtúra” projekt – pecsétgyűjtés a község turisztikai látnivalóinál (Múltház, strand, Csicsergő madárles, Hamvas Bála kilátó) | polgármester | | 2025. június |
| Fotó- és videópályázat (balatonberényi téma) | polgármester | | 2025. szeptember |
| Turisztikai elégedettségi kérdőíves felmérés előkészítése, lefolytatása és értékelése | polgármester, alpolgármester | | 2025. szeptember |
| Községi strand marketingterv | Településüzemeltetési Kft. ügyvezető | | 2025. október |

Határidő: értelemszerűen

Felelős: Horváth Péter alpolgármester

**Az operatív terv végrehajtása folyamatos.**

**Balatonberény Község Önkormányzata Képviselő-testületének 53/2025.(III.28.) határozata** **SUP-találkozó megrendezéséről**

1. Balatonberény Község Önkormányzatának Képviselő-testülete 2025. augusztus 23. napján SUP-találkozó megrendezése mellett dönt.
2. A rendezvény helyszíne a Balatonberényi Községi Strand területe.
3. A rendezvény előkészítése és lebonyolítása az önkormányzat humán erőforrásai, a helyi lakosság, vállalkozások, szálláshely-szolgáltatók és civil szervezetek bevonásával történik.
4. A képviselő-testület az operatív feladatok elvégzésére munkacsoportot hoz létre.

Határidő: folyamatos

Felelős: Druskoczi Tünde polgármester

**A rendezvény szervezése folyamatban van.**

**Balatonberény Község Önkormányzata Képviselő-testületének 54/2025.(III.28.) határozata** **a Balatonberény, Petőfi S. utca déli oldalán elhelyezkedő önkormányzati tulajdonú ingatlanok jogi helyzetéről**

1. Balatonberény Község Önkormányzatának Képviselő-testülete a Balatonberény, Petőfi Sándor utca TRE szerinti szabályozási szélességének rendezését követően, a Balatonberény, 583/1, 584/1, 585/1, 587/1, 588/1 hrsz-u területek esetében a földterületek vagyonnyilvántartás szerinti értéke 50 %-ának megfelelő összegű vételár megfizetése mellett történő eladásáról dönt a mögöttes ingatlantulajdonosok részére.
2. A jogügylettel és ingatlan nyilvántartási változással kapcsolatos költségek a vevőt terhelik.
3. A képviselő-testület felhatalmazza a polgármestert az eljárás lefolytatására, a szükséges intézkedések megtételére és a szerződések aláírására.

Határidő: folyamatos

Felelős: Druskoczi Tünde polgármester

**Az érintett ingatlantulajdonosokkal az egyeztetést megkezdjük.**

**Balatonberény Község Önkormányzata Képviselő-testületének 55/2025.(III.28.) határozata** **Dr. Belina Csaba háziorvos és Salamon Erzsébet Ágnes védőnő 2024. évi tevékenységéről adott beszámolójának elfogadásáról**

Balatonberény Község Önkormányzat Képviselő-testülete Dr. Belina Csaba háziorvos és Salamon Erzsébet Ágnes védőnő által a 2024. évi tevékenységéről adott beszámolóját elfogadja.

Határidő: értesítésre 8 nap

Felelős: Druskoczi Tünde polgármester

**Dr. Belina Csaba háziorvost, valamint Salamon Erzsébet Ágnes védőnőt a döntésről értesítettük.**

**Balatonberény Község Önkormányzata Képviselő-testületének 56/2025.(III.28.) határozata az Ügyrendi Bizottság 2024. évi munkájáról szóló beszámoló elfogadásáról**

Balatonberény Község Önkormányzatának Képviselő-testülete az Ügyrendi Bizottság 2024. évi munkájáról szóló beszámolót elfogadja.

Határidő: bizottság elnökének értesítésére 3 nap

Felelős: Druskoczi Tünde polgármester

**Az Ügyrendi Bizottság elnöke a döntésről értesült.**

**A képviselő-testület a 2025. március 28-i zárt ülésén az 57/2025. számú határozatával döntött a Balatonberényi Nonprofit Kft. ügyvezetője munkabérének emeléséről, valamint 58-60/2025. számú határozataival döntött a községi strandon büfékocsi elhelyezésére, valamint a strand főépületében lévő 21 m2 és 24 m2 nagyságú üzlethelyiségek bérbeadására benyújtott pályázatok bírálatáról.**

**Balatonberény Község Önkormányzata Képviselő-testületének 61/2025.(IV.10.) határozata a Magyar Tenger Vizisport Egyesülettel fennálló területbérleti szerződés módosításáról**

Balatonberény Község Önkormányzat Képviselő-testülete a Balatonberény 1239/13 hrsz-ú ingatlanra vonatkozó, a Magyar Tenger Vízisport Egyesülettel 2022. december 15-én megkötött területbérleti szerződés 3. pontját a következők szerint módosítja:

*„Szerződő felek jelen területbérleti szerződést 2023. január 15. napjától 2031. december 31. napjáig szóló határozott időtartamra kötik.”*

A területbérleti szerződés egyéb rendelkezései változatlan formában hatályban maradnak.

Határidő: szerződés aláírására 15 nap

Felelős: Druskoczi Tünde polgármester

**Az egyesület elnöke a döntésről értesült, a szerződés-módosítás mindkét fél részéről aláírásra került.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A két ülés közötti fontosabb eseményekről a képviselő-testületi ülésen szóban fogok beszámolni.

**Döntési javaslat:**

**Balatonberény Község Önkormányzata Képviselő-testületének ../2025.(IV.25.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. április 25.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2025. április 25.

Felelős: Druskoczi Tünde polgármester

Balatonberény, 2025. április 17.

Druskoczi Tünde sk.

polgármester