**E L Ő T E R J E S Z T É S**

****

Előterjesztés

Balatonberény Község Önkormányzata Képviselő-testületének

**2025. április 25-i**

**nyilvános ülésére**

**Tárgy:**

**A Magyar Vöröskereszt anyagi támogatás iránti kérelme**

**Előadó:**

**Druskoczi Tünde**

**polgármester**

Tisztelt Képviselő-testület!

A Magyar Vöröskereszt kérelemmel fordult önkormányzatunkhoz, hogy a strandon működő szolgálatuk önkéntesei számára napi egyszeri meleg étkeztetést és lehetőség szerint egyszeri 250.000 Forintos önkormányzati támogatást biztosítsunk.

A Magyar Vöröskereszt 2007 óta szervezi és valósítja meg a Balatoni Elsősegélynyújtó Szolgálatot. A Balatonberényi Községi Strandon a Magyar Vöröskereszt Ifjúsági Szervezete a Balatonberényi Nonprofit Kft-vel megkötött megállapodás alapján 2015-től térítésmentesen látja el az elsősegélynyújtási szolgáltatást, a tavalyi évben 183 esetben. A strand üzemeltetőjével megkötött megállapodás értelmében a Kft. a strandon szolgáltatást teljesítő 2 fő részére minden évben, a teljes szezon ideje alatt eddig is, és 2025-ben is a napi egyszeri meleg étkeztetést (ebédet) ingyenesen biztosítja.

A további 250.000 Ft támogatás iránti kérelemről az önkormányzat képviselő-testületének kell döntenie. Kérem az előterjesztésben foglaltak megvitatását és a testület döntését a támogatást illetően.

Döntési javaslat:

1. **Balatonberény Község Önkormányzat Képviselő-testületének ../2025.(IV.25.) határozata a Magyar Vöröskereszt támogatás iránti kérelméről**

Balatonberény Község Önkormányzatának Képviselő-testülete megismerte és megtárgyalta a Magyar Vöröskereszt támogatás iránti kérelmét és úgy döntött, hogy a kérelmező részére –az önkormányzat költségvetési helyzetére tekintettel- 2025. évben nem tud támogatást nyújtani.

Határidő: kérelmező értesítésére 5 nap

Felelős: Druskoczi Tünde polgármester

vagy/

1. **Balatonberény Község Önkormányzat Képviselő-testületének ../2025.(IV.25.) határozata a Magyar Vöröskereszt támogatás iránti kérelméről**

Balatonberény Község Önkormányzatának Képviselő-testülete megismerte és megtárgyalta a Magyar Vöröskereszt támogatás iránti kérelmét és úgy döntött, hogy a kérelmező részére ….. Ft támogatást nyújt a 2025. évi költségvetési tartaléka terhére.

Határidő: kérelmező értesítésére 5 nap

Felelős: Druskoczi Tünde polgármester

Balatonberény, 2025. április 15.

Druskoczi Tünde sk.

polgármester