# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2025. április 25-i

NYILVÁNOS ÜLÉSÉRE

**TÁRGY:**

**A községi strand működéséről szóló önkormányzati rendelet felülvizsgálata II. forduló**

**ELŐADÓ:**

Druskoczi Tünde

polgármester

**Tisztelt Képviselő-testület!**

Önkormányzatunk a nyári szezont megelőzően minden évben felülvizsgálja a községi strand működéséről szóló önkormányzati rendeletét a jogi és gazdasági környezet változásaira, és az előző év(ek) gyakorlati tapasztalataira is tekintettel.

A felülvizsgálat I. fordulójában - az üzemeltető előterjesztése alapján- a képviselő-testület megkezdte a rendelet felülvizsgálatának megtárgyalását. A tavalyi évben a jegyárakon a testület nem emelt, azonban a képviselők egységes álláspontja szerint a dologi és személyi kiadások növekedése, a tervezett, és folyamatos fejlesztések finanszírozásának fedezése céljából elengedhetetlen a szolgáltatási díjak emelése a következők szerint:

|  |  |  |  |  |
| --- | --- | --- | --- | --- |
| **Belépő megnevezése** | **Felnőtt** | **Gyermek** | **Családi** | **Érvényesség** |
| **Napi jegy** | 1 400 Ft  ~~1 200 Ft~~ | 800 Ft  ~~700 Ft~~ | 3 900 Ft  ~~3 200 Ft~~  ( maximum két felnőttre és 3 gyermekre vonatkozik)  Így 500 Ft a kedvezmény értéke= 100 Ft/fő | érvényes a megvásárlás napján 9:00 – 19:00 óráig |
| **Délutáni jegy** | 800 Ft  ~~600 Ft~~ | 500 Ft  ~~400 Ft~~ | - | érvényes 16:00 órától 19:00 óráig |
| **Heti jegy** | 7 000 Ft  ~~6 000 Ft~~  5x1.400 Ft | 3 900 Ft  ~~3 000 Ft~~    5x800 Ft  -100 Ft | 19 500 Ft  ~~15 000 Ft~~  ( maximum két felnőttre és 3 gyermekre vonatkozik) | érvényes a megvásárlás napjától számított 7 napig |
| **Havi jegy** | 25 000 Ft  ~~20 000 Ft~~ | 14 500 Ft  ~~12 000 Ft~~ | 55 000 Ft  ( maximum két felnőttre és 3 gyermekre vonatkozik) | érvényes a megvásárlás napjától számított 30 napig |
| **Szezonjegy** | 42 000 Ft  ~~36 000 Ft~~  30 napijegy árával kalkulálva | 24 000 Ft  ~~20 000 Ft~~  30 napijegy árával kalkulálva -1000 Ft kedvezmény | - | érvényes a strand éves nyitvatartási ideje alatt |

|  |  |
| --- | --- |
| **egyszeri igazolvány készítés díja** | 1000 Ft/fő |
| **állandó lakos strandigazolvány érvényesítés** | 3 000 Ft/fő/év  ~~2 000 Ft/fő/év~~ |
| **Pótdíj jogosulatlan belépés esetén** | 5 000 Ft /alkalom |
| **Napozóágy** | 1 500 Ft + 1 000 Ft kaució/nap  ~~1 200 Ft + 1 000 Ft kaució/nap~~ |
| **Értékmegőrző** | 600 Ft + 1 000 Ft kaució/nap  ~~500 Ft + 1 000 Ft kaució/nap~~ |
| **Kabin** | |
| **Napi** | 1 300 Ft + 1 000 Ft kaució/nap  ~~1 000 Ft + 1 000 Ft kaució~~ érvényes a megvásárlás napján 8:00 – 18:00 óráig 4 |
| **heti** | 5 500 Ft + 1 000 Ft kaució  ~~5 000 Ft + 1 000 Ft kaució~~ érvényes a megvásárlás napjától számított 7 napig |
| **havi** | 19 000 Ft + 1 000 Ft kaució  ~~16 000 Ft + 1 000 Ft kaució~~ érvényes a megvásárlás napjától számított 30 napig |
| **Hangosbemondó használata reklámszöveg bemondására** | 1 000 Ft/alkalom maximum 2 perc időtartamban, egy nap legfeljebb 3 alkalommal |

A tavalyi évben módosult a községben építményadót fizetők kedvezménye, miszerint valamennyi építményadót fizető adóalany - amennyiben adóhátralékkel nem rendelkezik- az előző évben kivetett és befizetett építményadója 30 %-ának megfelelő összegű kedvezményre lesz jogosult választása szerint egy darab szezonjegy, vagy egy darab felnőtt havi jegy megvásárlása esetén. A kedvezményezettek körébe tartoznak azok az adóalanyok is, akiknek csak az adott tárgyévben keletkezik építményadó-fizetési kötelezettségük, feltéve, hogy az esedékes adó összegét befizették.

A kedvezmény vonatkozásában a képviselő-testület javasolta a kedvezmény beszámításával megvásárolható szezonjegy, vagy havi jegy számának korlátozására vonatkozó rendelkezések eltörlését.

Kérem az előterjesztés szerinti rendelet-tervezet megvitatását, javaslom annak elfogadását.

Balatonberény, 2025. április 16.

Druskoczi Tünde sk.

polgármester

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonberény Község Önkormányzat Képviselő-testületének …/2025.(. …) önkormányzati rendelete**  **a községi strand működéséről szóló 4/2021.(V.19.) önkormányzati rendelet módosításáról** | | | | | | | |
| **Rendelet-tervezet valamennyi jelentős hatása, különösen:** | | | | | | | | |
| Társadalmi, gazdasági  hatás: | | | Költségvetési hatás: | | Környezeti,  egészségügyi  következmények: | Adminisztratív  terheket  befolyásoló hatás: | | Egyéb hatás: |
| A fizetős strand a község általános és turisztikai megítélését befolyásoló tényező. | | | bevétel növekedést eredményez az üzemeltetéssel járó kiadások fedezése céljából | | Nincs | Üzemeltetőnél és a hivatali munkavégzésben nem számottevő adminisztratív feladatnövekedést  eredményez | | Nincs. |
| **A rendelet megalkotása szükséges, mert:**  Az önkormányzat által fenntartott strand szolgáltatási díjai, a kedvezmények, valamint az üzemeltetés szabályai csak rendelettel módosíthatók. | | | | | | | | |
| **A rendelet megalkotásának elmaradása esetén várható következmények:** Törvényességi eljárást eredményezhet. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | Szervezeti: | | Tárgyi: | | | Pénzügyi: | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |

Takácsné dr. Simán Zsuzsanna sk.

jegyző