ELŐTERJESZTÉS



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

2025. április 25-i nyilvános

ülésére

**TÁRGY:**

**balatonberény Térfigyelő kamerarandszerének felülvizsgálata**

**ELŐADÓ:**

**Druskóczi Tünde polgármester és Kovács péter képviselő**

ELŐTERJESZTÉS

**Készült:** Balatonberény Község Önkormányzati Képviselő-testületének 2025. április 25-i nyilvános testületi ülésére

**Tárgy:** Balatonberény térfigyelő kamera rendszerének felülvizsgálata a javítási, módosítási javaslatok megvitatása és a későbbi irány meghatározása.

***Tisztelt Képviselő-testület!***

Balatonberény közterületi térfigyelő kamerarendszere jelenleg is működőképes, azonban több ponton műszaki korszerűsítésre, javításra, optimalizálásra és fejlesztésre szorul. A 2025 februárjától mostanáig lefolytatott egyeztetések alapján részletes szakmai állapotfelmérés készült a jelenlegi kamerarendszerről, amely az Önkormányzat kezdeményezésére Kovács Péter képviselő kérésére az LNL Group Solutions Kft. által történt. Az elkészült jelentés alapján megállapítható, hogy szükséges a rendszer korszerűsítésének előkészítése és bizonyos esetekben a végrehajtása is, valamint hosszú távú fejlesztési irányokat is szükséges meghatározni.

A fejlesztés célja a közbiztonság növelése, a közterületi rend védelme, valamint a bűnmegelőzés támogatása érdekében egy megbízható és korszerű térfigyelő hálózat álljon rendelkezésre, amely megfelel a hatályos jogszabályoknak (Infotv., GDPR), és biztosítja az önkormányzati adatkezelés átláthatóságát. Ezen igények egyeztetése a Rendőrséggel is megtörtént, és figyelembevételre került a javaslatok és áthelyezések területén.

A rendszer működtetéséhez szükséges jogszabályi, technikai és szervezeti feltételeket részletesen tartalmazza a mellékelt munkaanyag, amely a jelenlegi állapot értékelését, a jogi megfeleltetés szempontjait, az adatvédelmi követelményeket, a költségkereteket, valamint a javasolt fejlesztési irányokat és esetleges pályázati lehetőségeket is összefoglalja.

**Döntési javaslat:**

Kérem a képviselő testületet, hogy fogadja el azon javaslatot, miszerint Balatonberény Község Önkormányzatának Képviselő-testülete felkéri Polgármester Asszonyt, hogy a 2025. évi költségvetésben rendelkezésre álló forrás felhasználásával bízza meg Kovács Péter képviselőt a térfigyelő kamerarendszer korszerűsítésének első ütemének elvégzésével. Továbbá azzal, hogy vizsgálja meg, kísérje figyelemmel a pályázati források bevonásának lehetőségét. A rendszer fejlesztését több év alatt, ütemezetten kell megvalósítani, az éves költségvetésekbe tervezetten beépítve.

Továbbá Balatonberény Község Önkormányzatának Képviselő-testülete felkéri Jegyző Asszonyt, hogy a törvényi előírásoknak megfelelően vizsgálja felül és amennyiben szükséges intézkedjen a törvényben meghatározott jogszabályi feltételek teljesülése érdekében a teljes dokumentáció és annak kihirdetése, megjelenítése érdekében.

Az éves megvalósítást és a következő évi javaslatot minden év novemberéig kell a testület elé terjeszteni.

**Határidő:** első beszámoló - 2025. novemberi ülés, utána évenként ismétlődő

Felelős: Druskóczi Tünde Polgármester Asszony, Takácsné dr. Simán Zsuzsanna jegyző, Kovács Péter képviselő

**Balatonberény, 2025. április 25.**

Druskóczi Tünde sk

Polgármester