**Balatonberény Község Önkormányzata Képviselő-testületének 5/2025. (…..) önkormányzati rendelete**

**a községi strand működéséről szóló 4/2021. (V. 19.) önkormányzati rendelet módosításáról**

[1] A rendelet célja az önkormányzat tulajdonát képező községi strand szolgáltatási díjainak és az igénybe vehető kedvezményeknek a meghatározása.

[2] Balatonberény Község Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján és a Magyarország helyi önkormányzatairól szóló 2011. évi CLXXXIX. törvény 6. § c) pontjában megjelölt feladatkörében eljárva a következőket rendeli el:

**1. §**

(1) A községi strand működéséről szóló 4/2021. (V.19.) önkormányzati rendelet 4. § (7) bekezdése helyébe a következő rendelkezés lép:

„(7) A strandigazolvány kiváltásának egyszeri díja 1.000 Ft, éves megújításának díja a lakcím kártya bemutatásával 3.000 Ft.”

(2) A községi strand működéséről szóló 4/2021. (V.19.) önkormányzati rendelet 4. § (13) bekezdése helyébe a következő rendelkezés lép:

„(13) A Balatonberényben építményadó kivetéssel terhelt és a tárgyév január 1-én adóhátralékkal nem rendelkező adóalany az előző évben kivetett és befizetett építményadó 30 %-ának megfelelő összegű kedvezményre jogosult a szezonjegy, vagy havi jegy árából. A kedvezményre az az építményadó kivetéssel terhelt adóalany is jogosult, aki az adófizetéssel érintett ingatlant a tárgyévet megelőző évben szerezte, és a tárgyévi építményadó fizetési kötelezettségének időarányosan eleget tett.”

**2. §**

A községi strand működéséről szóló 4/2021. (V.19.) önkormányzati rendelet 1. melléklete helyébe az 1. melléklet lép.

**3. §**

Ez a rendelet a kihirdetését követő napon lép hatályba.

Druskoczi Tünde Takácsné dr. Simán Zsuzsanna

polgármester jegyző

Kihirdetve: 2025…… napján.

Takácsné dr. Simán Zsuzsanna

jegyző

*1. melléklet az 5/... . (... . ... .) önkormányzati rendelethez*

„*1. melléklet*

(A melléklet szövegét a(z) 1. melléklet.pdf elnevezésű fájl tartalmazza.)”

Végső előterjesztői indokolás

A képviselő-testület a nyári szezont megelőzően minden évben felülvizsgálja a községi strand működéséről szóló önkormányzati rendeletét a jogi és gazdasági környezet változásaira, és az előző év(ek) gyakorlati tapasztalataira is tekintettel.

A tavalyi évben a jegyárakon a testület nem emelt, azonban az idei évben a dologi és személyi kiadások növekedése, a tervezett, és folyamatos fejlesztések finanszírozásának fedezése céljából elengedhetetlen a szolgáltatási díjak emelése.

A kedvezmény vonatkozásában a képviselő-testület javasolta a kedvezmény beszámításával megvásárolható havi jegy, vagy szezonjegy számának korlátozására vonatkozó rendelkezések eltörlését.