**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. április 25-i**

**nyilvános ülésére**

**TÁRGY:**

**Balatontourist Kft hozzájárulás iránti kérelme vendéglátó egység átalakításához**

**ELŐADÓ:**

Druskoczi Tünde

polgármester

Tisztelt Képviselő-testület!

A Balatontourist Kft képviseletében Molnár Attila Ádám üzemeltetési vezető megkereste önkormányzatunkat, hogy a bérleményüket képező Balatonberényi Naturista Strand és Kemping területén elhelyezkedő vendéglátó egységek üzemeltetője a komplexum egyik odalába -a csatolt képen pirossal feltüntetett helyre- saját költségén egy ajtót szeretne beépíteni. Mivel az ingatlan az önkormányzat tulajdonát képezi, ezért kérte az átalakításhoz történő hozzájárulásunkat. Javaslom, hogy az önkormányzat az ajtó beépítését támogassa a kérelemnek megfelelően azzal, hogy az önkormányzat sem a költségekhez, sem az esetleges későbbi megtérítési igény teljesítéséhez nem járul hozzá.

Döntési javaslat:

**Balatonberény Község Önkormányzata Képviselő-testületének ../2025.(IV.25.) határozata a Balatontourist Kft hozzájárulási kérelméről**

Balatonberény Község Önkormányzatának Képviselő-testülete megismerte és megtárgyalta a Balatontourist Kft hozzájárulás iránti kérelmét és úgy döntött, hogy a Balatonberényi Naturista Strand és Kemping területén elhelyezkedő vendéglátó egység vonatkozásában, annak északi oldalán egy darab ajtó beépítéséhez hozzájárul azzal, hogy sem a vendéglátóegység üzemeltetője, sem a Balatontourist Kft, mint bérlő költségviselési vagy egyéb megtérítési igénnyel az önkormányzat felé nem élhet.

Határidő: kérelmező értesítésére 5 nap

Felelős: Druskoczi Tünde polgármester

Balatonberény, 2025. április 15.

Druskoczi Tünde sk.

polgármester