**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. április 25-i nyilvános ülésére**

**TÁRGY:**

**A Balatonberény, Bartók B. u. 6/A. szám alatti önkormányzati lakásra bérleti szerződés megkötése**

**ELŐADÓ:**

Druskoczi Tünde

polgármester

**Tisztelt Képviselő-testület!**

Balatonberény Község Önkormányzatának Képviselő-testülete a 146/2024.(X.8.) számú határozatával az önkormányzat tulajdonát képező Balatonberény, Bartók u. 6/A. szám alatti lakás bérlőjéül 2024. október 12. napjától Szojkó Gábort jelölte ki a Balatonkeresztúri Közös Önkormányzati Hivatalnál fennálló közszolgálati jogviszonya megszűnéséig, de legkésőbb 2025. április 30. napjáig. A bérleti díjat havonta bruttó 40.000 Ft + rezsiköltség összegben állapította meg.

A képviselő-testület felkérte a Balatonberényi Nonprofit Kft. ügyvezetőjét a bérleti szerződés megkötésére.

Fenti határozat alapján a bérlővel a Kft. a bérleti szerződést megkötötte, amely 2025. április 30-án lejár.

A Balatonberényi Nonprofit Kft.-vel megkötött közszolgálati (feladat átadási) szerződés módosítása értelmében a szolgálati lakások esetében a bérlőkijelölési jogot továbbra is a képviselő-testület gyakorolja, azonban a bérbeadó nem a Kft., hanem az önkormányzat lesz.

Szojkó Gábor jelenleg is a közös hivatal tisztviselője, a „Szolgálati lakások kialakítása Balatonberényben” című pályázat keretében az általa bérelt ingatlan is felújításra kerül, amely a kiírt pályázat értelmében 10 éven keresztül kizárólag szolgálati lakásként hasznosítható oly módon, hogy az ingatlan bérbeadója az önkormányzat.

A fentiekre tekintettel javaslom, hogy a Balatonberény, Bartók u. 6/A. szám alatti lakás bérlőjéül a képviselő-testület Szojkó Gábort, a Balatonkeresztúri Közös Önkormányzati Hivatal műszaki ügyintézőjét jelölje ki és a bérlővel 2025. május 1. napjától kezdődően határozott időre, a hivatalnál fennálló közszolgálati jogviszonya megszűnéséig kössön bérleti szerződést havi nettó 40.000 Ft + ÁFA bérleti díj + rezsiköltség megfizetése mellett.

**Döntési javaslat:**

**Balatonberény Község Önkormányzata Képviselő-testületének ../2025.(IV.25.) határozata** **a Balatonberény, Bartók B. u. 6/A. szám alatti önkormányzati lakásra megkötendő bérleti szerződésről**

1. Balatonberény Község Önkormányzatának Képviselő-testülete a Balatonberény, Bartók u. 6/A. szám alatti lakás bérlőjéül Szojkó Gábort, a Balatonkeresztúri Közös Önkormányzati hivatal műszaki ügyintézőjét jelölje ki 2025. május 1. napjától kezdődően határozott időre, a Balatonkeresztúri Közös Önkormányzati Hivatalnál fennálló jogviszonya megszűnéséig havi nettó 40.000 Ft + ÁFA bérleti díj + rezsiköltség megfizetése mellett.
2. A képviselő-testület felkéri a polgármestert a bérleti szerződés megkötésére.

Határidő: 5 nap

Felelős: Druskoczi Tünde polgármester

Balatonberény, 2025. április 22.

Druskoczi Tünde sk.

polgármester